《谢黄西村惠安南棕竹杖》
明代·梁以壮

惠我棕竹杖，来从九真烟。亭亭方百节，踽踽已多年。

忆岳重游易，过桥得影先。夕阳筋骨好，醉入杏花边。

作者简介：梁以壮（一六○七─？），字又深，号芙汀居士。番禺人。以壮祖在明朝历有宦声，夙有家学。以壮年十一负文字之名，弱冠即有著述，后曾出岭游历。著有全集二十六卷，《兰扃前集》为其另行编选。